Къэбэрдей-Балъкъэр Республикэм и Iэтащхьэ КIуэкIуэ К. В. НэщIикIыж хьид махуэшхуэм и щIыхькIэ цIыхухэм зэрехъуэхъур
Къэбэрдей-Балъкъэр Республикэм щыпсэу муслъымэнхэм сохъуэхъу Рэмэдан мазэр зэриухамкIэ икIи муслъымэнхэм я махуэ нэхъ лъапIэ дыдэхэм ящыщ зыр — НэщIикIыж хьидыр — къызэрысамкIэ!
А махуэшхуэр я дамыгъэщ псэкупсэ фIыгъуэ нэхъыщхьэ дыдэу къалъытэхэу гуапагъэр, гумащIагъэр, захуагъэмрэ цIыхугъэмрэ, гущIэгъумрэ лъагъунымрэ зи лъабжьэхэм.
Нобэ республикэм и муслъымэнхэм хэлъхьэныгъэшхуэ хуащI цIыхухэм, дин зэмылIэужьыгъуэхэр зезыхьэхэм яку дэлъ зэгурыIуэныгъэр, зэкъуэтыныгъэр, мамырыгъэр, лъэпкъ зэныбжьэгъугъэр гъэбыдэным.
УзыщыгуфIыкIынщ Къэбэрдей-Балъкъэрым и муслъымэн зэгухьэныгъэхэр, адрей динхэм я лIыкIуэхэм ящIыгъуу, республикэм щекIуэкI жылагъуэ, щэнхабзэ-егъэджэныгъэ Iуэхухэм жыджэру зэрыхэтыр. Абыхэм зэфIагъэкI Iуэхухэм мыхьэнэшхуэ яIэщ псапэ щIэным, цIыхубэм хьэлэлу яхуэлэжьэным и хабзэхэр хъума хъунымкIэ, абыхэм зегъэужьынымкIэ, щIалэгъуалэр хэкупсэу, адрей лъэпкъхэм щыщхэмрэ абыхэм зэрахьэ динхэмрэ пщIэ хуащIу гъэсэнымкIэ.
Къэбэрдей-Балъкъэрым ис псоми си гум къыбгъэдэкIыу сохъуэхъу узыншагъэ быдэ яIэну, мамыру, зэIузэпэщу псэуну!
